MICRO กำไร Q3 วูบ 80% เหตุค่าใช้จ่ายพุ่ง-ตั้งขาดทุนเครดิตเพิ่ม
MICRO กำไร Q3 วูบ 80% เหลือ 7.80 ลบ. จากปีก่อนกำไร 40.29 ลบ. เหตุค่าใช้จ่ายพุ่ง-ตั้งขาดทุนเครดิตเพิ่ม ส่วนงวด 9 เดือนกำไร 78.26 ลบ. ลด 45% จากปีก่อนกำไร 141.60 ลบ.
MICRO กำไร Q3 วูบ 80% เหลือ 7.80 ลบ. เหตุค่าใช้จ่ายพุ่ง-ตั้งขาดทุนเครดิตเพิ่ม ส่วนงวด 9 เดือนกำไร 78.26 ลบ. ลด 45%
14 พ.ย. 2565

บริษัท ไมโครลิสซิ่ง จำกัด (มหาชน) หรือ MICRO รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

ทั้งนี้เป็นผลมาจากค่าใช้จ่ายในการดำเนินงานรวม 179.61 ล้านบาท เทียบกับงวดเดียวกันของปีก่อน 94.28 ล้านบาท เพิ่มขึ้น 85.32 ล้านบาท หรือคิดเป็นร้อยละ 90.49 เนื่องมาจากค่าใช้จ่ายในการขายและบริหาร 81.41 ล้านบาท เพิ่มขึ้น 34.14 ล้านบาท หรือคิดเป็นร้อยละ 72.22 โดยมีสาเหตุหลักจากการเพิ่มขึ้นของจำนวนพนักงานสินเชื่อในบริษัทย่อยเพื่อขยายสินเชื่อตามแผนธุรกิจ รวมทั้งการเพิ่มขึ้นของค่าใช้จ่ายในการติดตามทวงถามหนี้และค่าใช้จ่ายในการยึดรถที่เพิ่มขึ้นจากการด้อยค่าของคุณภาพสินเชื่อ
รวมทั้งมีการตั้งผลขาดทุนด้านเครดิตที่คาดว่าจะเกิดขึ้น 37.49 ล้านบาท เพิ่มขึ้น 3.38 ล้านบาท ซึ่งเกิดจากการตั้งสำรองสวนเพิ่มจากการด้อยค่าของลูกหนี้ตามสัญญาเช่าซื้อและการตัดหนี้สูญ ตามกฎกระทรวงฉบับที่ 374 ซึ่งออกแทนฉบับที่ 186 เรื่องการจำหน่ายหนี้สูญจากบัญชีลูกหนี้ซึ่งให้เริ่มในรอบระยะเวลาบัญชีของปี 2564 นอกจากหนี้ เพิ่มขึ้นในส่วนของการตั้งสำรองของลูกหนี้เช่าซื้อในบริษัทย่อยจำนวน 8.00 ล้านบาท
รวมถึงการขาดทุนจากการจำหน่ายทรัพย์สินรอการขาย 60.71 ล้านบาท เพิ่มขึ้น 47.81 ล้านบาท หรือคิดเป็นร้อยละ 370.63 โดยมีสาเหตุหลักมาจากจำนวนรถยึดที่เพิ่มมากขึ้น